ESMASPÄEV, 16.JAANUAR
TEISIPÄEV, 17.JAANUAR
Kell 13.30 – Rohelise Kooli meeskonna koosolek
KOLMAPÄEV, 18.JAANUAR
Kell 9.30 -Teater Nipitiri etendus „Vembud haldjametsas“ noorematele rühmadele
Kell 10.30 -Teater Nipitiri etendus „Vembud haldjametsas“ vanematele rühmadele
NELJAPÄEV, 19.JAANUAR
REEDE, 20.JAANUAR
2017.aasta suvel on Tallinna Linnupesa Lasteaed kollektiivpuhkusel 17.07 – 14.08.
Jõulude ajal juhtub imesid ja juhtus ka Linnupesa lasteaias – töötajatele saabusid 22.detsembriks pagaritooted, mida siis üheskoos maitsti ja kiideti. Oli armas jõuluhõnguline koosistumine. Teame vaid seda, et tänada saame Piilupoegade lapsevanemat – SUURED SUURED TÄNUD üllatamast!
16.detsembri hommikul süütasid kaks päkapikku neljanda advendiküünla. Lapsed nägid lugu sellest, kuidas päkapiku-ema küpsetab piparkooke ja päkapiku-laps mängib, aga jookseb iga natukese aja tagant ema juurde, sest tal on igav. Päkapiku-ema tegelebki piparkookide valmistamise kõrval lapsega – näitab talle Eestimaa kaardilt, kust nad pärit on, loeb lapsele jõulujuttu, süütab küünlad ja soovib koos lapsega armsaid jõulusoove. Peagi tulevad ahjust välja ka piparkoogid ning nendest saavad osa kõik lasteaia lapsed.
Aina lähemale jõuavad jõulud, aina ärevamaks läheb meel. Loodame, et ka lumi tuleb veel. Läitke pühapäeval laual neljas advendiküünal, küllap see hinge soojuse ja jõulutundega täidab!
KAUNEID SAABUVAID JÕULE!
9.detsembri hommikul istusid saalis maakaardi ees kolm päkapikku ja näitasid üksteisele, kust nad tulid. Üks päkapikk oli saabunud Saaremaalt, teine Narvast ja kolmas Võrumaalt. Kõik päkapikud rääkisid sellele paikkonnale iseloomulikus keeles või murdes. Tegelikult olid nad aga Linnupesa lasteaeda tulnud seetõttu, et õppida koos lastega jõuludeks mõni laul selgeks. Lapsed õpetasid heameelega. Üheskoos süüdati kolmas küünal ja päkapikud jagasid väikseid üllatusi.
Ainult üks advendiküünal on veel süüdata ja siis algab täiuslik jõulumaagia. Süüta küünal, hinga sügavalt ja rahulikult, tunne jõululõhnu, jõulumaitseid ja jõulutundeid!
2.detsembril kogunesid rühmad taas saali, et üheskoos tähistada II advendi saabumist. Jõulude ootus tuli sammukese lähemale tänu õpetaja Katrini ja õpetaja Esta väikestele jõulujuttudele ning päkapikkude üllatustele. Need väikesed usinad punaste mütsidega tegelased on nüüd igal pool piilumas ja uudistamas. Olgem siis valvsad ning võib olla õnnestub ka teil näha väikest punase mütsiga Päkapikku!
25.novembril süüdati Linnupesa lasteaias esimene küünal. Pühapäeval on esimene advent – aeg, kus hakatakse ettevalmistusi tegema suurteks pühadeks; aeg, kus valitseb rahu ja kogu maailm on jõulu ootuses. See on imeline aeg, igaühel erinev ja just nii ilus, kui ilusaks ta ise selle teha suudab. See on aeg mõtisklusteks ja meenutusteks, oma lähedastega koosolemise aeg.
15.novembril toimus Tallinna 21. Koolis tore üritus – esitleti personaliprojekte. Kokku oli Haridusameti konkursile “Parim personaliprojekt 2016” esitatud 19 projekti lasteaedadelt ja koolidelt. Meie lasteaia projekt oli “Tunne oma juuri, leia mõttekaaslasi, jaga ideid kolleegiga!” Projekt sai alguse viie õpetaja omaalgatuslikust ideest vähemtuntud rahvakalendritähtpäevi tutvustada. Siiani on õpetajad Astrid Pupart, Meedi Kiur, Hedi Pihlak, Ele Nugis ja Raili Odraks tutvustanud mihklipäeva, lõikuspüha, kolletamispäeva, luukapäeva ja simunapäeva ning üllatused on veel ees!
Tunnustame õpetajaid väärtuste edasikandmise ja initsiatiivi eest! Suured tänud projekti eduka kaitsmise puhul!